ดานัง

ดานัง (Da Nang), ด่าหนัง (Đà Nẵng) หรือ ดาหนัง เป็นเมืองท่าสำคัญของเวียดนามกลางตอนใต้ ตั้งอยู่ริมชายฝั่งทะเลจีนใต้ จัดเป็น 1 ใน 5 เขตการปกครองส่วนท้องถิ่นในเวียดนาม

**สภาพทางภูมิศาสตร์**

**ตำแหน่งที่ตั้ง**
ดานังตั้งอยู่ที่ตำแหน่งละติจูดที่ 15°55' ถึง 16°14' องศาเหนือ และลองจิจูดที่ 107°18' ถึง 108°20' องศาตะวันออก ทิศเหนือติดกับเมืองเว้ ซึ่งเป็นเมืองหลวงเก่าของเวียดนาม ทิศตะวันตกและทิศใต้ติดกับจังหวัดกว๋างนาม ทิศตะวันออกติดกับทะเลจีนใต้ ตั้งอยู่ห่างจากกรุงฮานอยไปทางใต้ 764 กิโลเมตร และห่างจากนครโฮจิมินห์ไปทางเหนือ 964 กิโลเมตร

**ภูมิอากาศ**
เมืองดานังตั้งอยู่ในเขตร้อนชื้นมรสุมโดยทั่วไปจะมีอุณหภูมิสูงและมีความผันผวนน้อย สภาพภูมิอากาศดานังเป็นสถานที่ทางตอนเหนือของภูมิอากาศแบบ subtropic ทางตอนเหนือและตอนใต้ของเวียดนามโดยมีสภาพภูมิอากาศที่เด่นชัด เขตร้อนในภาคใต้ มีฤดูที่แตกต่างกันคือฤดูฝนฤดูฝนตั้งแต่เดือนสิงหาคมถึงเดือนธันวาคมและฤดูแล้งตั้งแต่เดือนมกราคมถึงเดือนกรกฎาคมโดยมีฤดูหนาวเป็นช่วง ๆ หนาและไม่นาน

**ประวัติศาสตร์**
ปี พ.ศ. 2390 เรือรบฝรั่งเศสได้ระดมยิงโจมตีเมืองดานังเพื่อตอบโต้ที่กลุ่มมิชชันนารีคาทอลิกถูกประหารชีวิต
เดือนสิงหาคม พ.ศ. 2401 กองทหารฝรั่งเศสยกพลขึ้นบกที่ดานัง ตามพระบัญชาของพระเจ้านโปเลียนที่ 3 เพื่อประกาศพื้นที่นี้เป็นอาณานิคมภายใต้อาณัติของฝรั่งเศส และถูกเปลี่ยนชื่อเป็นชื่อภาษาฝรั่งเศสว่า ตูราน (Tourane) ขณะนั้นถือว่าเป็น 1 ใน 5 เมืองสำคัญบนคาบสมุทรอินโดจีน ในระหว่างสงครามเวียดนาม เมืองนี้เป็นที่ตั้งฐานทัพอากาศหลักของกองทัพสหรัฐอเมริกา ครั้งนั้นจำนวนประชากรในเมืองได้เพิ่มสูงขึ้นมากกว่า 1 ล้านคน โดยส่วนใหญ่เป็นผู้ลี้ภัยสงคราม
ก่อนปี พ.ศ. 2540 ดานังยังเป็นส่วนหนึ่งของจังหวัดกว๋างนาม-ดานัง จนกระทั่งวันที่ 1 มกราคม พ.ศ. 2540 ดานังได้ถูกแยกออกจากจังหวัดกว๋างนาม และเป็นเขตการปกครองส่วนท้องถิ่นแห่งที่ 4 ของเวียดนาม

**การศึกษา**
ดานังเป็นที่ตั้งของมหาวิทยาลัย 2 แห่ง ได้แก่- มหาวิทยาลัยดานัง- มหาวิทยาลัยซวีเติน

**สภาพเศรษฐกิจ**
ดานังจัดเป็นพื้นที่อุตสาหกรรม และมีท่าเรือที่รองรับการขนส่งสินค้า มีโรงงานอุตสาหกรรมขนาดเล็กตั้งอยู่ในเมืองจำนวนหนึ่ง สินค้าเศรษฐกิจของเมืองได้แก่- อาหารทะเล- เครื่องเรือนหวาย- เครื่องใช้ภายในบ้านทั่วไป- เครื่องนุ่งห่ม
ในดานังมีโรงงานอุตสาหกรรมตั้งอยู่ราว 4,900 แห่ง ในปี พ.ศ. 2540 ดานังมีสินค้าส่งออกคิดเป็นมูลค่าราว 55 ล้านดอลลาร์สหรัฐ

**การเดินทาง**
ดานังตั้งอยู่ที่ปลายสุดของแนวพื้นที่เศรษฐกิจตะวันออก-ตะวันตก (East-West Economic Corridor : EWEC) ซึ่งเชื่อมโยงระหว่างเวียดนาม ลาว ไทย และพม่า

**ทางอากาศ**
ท่าอากาศยานนานาชาติดานังตั้งอยู่ใจกลางเมืองดานัง เป็นท่าอากาศยานนานาชาติลำดับที่สามของเวียดนาม เป็นช่องทางสำคัญในการเดินทางเข้าสู่เวียดนามตอนกลาง เมื่อก่อนปี พ.ศ. 2515 ที่นี่เคยเป็นท่าอากาศยานที่มีเครื่องบินขึ้นและลงมากที่สุดแห่งหนึ่งในโลก เนื่องจากมีกิจกรรมทางทหารอยู่บ่อยครั้ง ปัจจุบันรองรับเที่ยวบินภายในประเทศระหว่างเมืองสำคัญต่าง ๆ ภายในเวียดนาม เช่น ฮานอย โฮจิมินห์ซิตี กุยเยิน และเที่ยวบินระหว่างประเทศไปยังกรุงเทพมหานครและสิงคโปร์

**ทางบก**
 ทางหลวงหมายเลข 1- ทางหลวงหมายเลข 14B- ทางพิเศษดานัง-กว๋างหงาย (กำลังก่อสร้าง)- อุโมงค์หายเวิน- สะพานข้ามแม่น้ำฮัน

**ทางเรือ**
 ท่าเรือเทียนซา

**เมืองพี่น้อง**
 INA เซอมารัง ประเทศอินโดนีเซีย- JPN คาวาซากิ ประเทศญี่ปุ่น- JPN อิวากิ ประเทศญี่ปุ่น- JPN ชิซูโอกะ ประเทศญี่ปุ่น- JPN คาโงชิมะ ประเทศญี่ปุ่น- JPN โอกินาวะ ประเทศญี่ปุ่น- PRC มณฑลซานตง ประเทศจีน- PRC มณฑลเจียงซู ประเทศจีน- PRC ชิงเต่า ประเทศจีน- Macau มาเก๊า ประเทศจีน- Taiwan เกาสฺยง ไต้หวัน- Vietnam ไฮฟอง ประเทศเวียดนาม- USA โอกแลนด์ รัฐแคลิฟอร์เนีย สหรัฐ- USA ทาโคมา รัฐวอชิงตัน สหรัฐ- USA ซานฟรานซิสโก สหรัฐ- USA รัฐนิวเจอร์ซีย์ สหรัฐ- USA พิตต์สเบิร์ก สหรัฐ- Australia นิวคาสเซิล ประเทศออสเตรเลีย- TUR อิซมีร์ ประเทศตุรกี- Russia ยาโรสลัฟล์ ประเทศรัสเซีย

**อ้างอิง**
 http://www.goholiday.in.th/see_the_world.php?countryid=05189&cityid=011830fix-attempted=yes 
หมวดหมู่:นครในประเทศเวียดนาม
หมวดหมู่:ดานัง